অণিমা মুক্তি গোমেজ

পল্লিগীতির সুধাকণ্ঠী শিল্পী অণিমা মুক্তি গোমেজের জন্ম ঢাকার নবাবগঞ্জের হাসনাবাদে। রাষ্ট্রবিজ্ঞান, শিক্ষা ও সংগীতে স্নাতকোত্তর। ঢাকা ক্রেডিট কালচারাল একাডেমির অধ্যক্ষ। স্বামী ক্রীড়াবিদ রঞ্জিত চন্দ্র দাস। প্রকাশিত গ্রন্থ: আমার রঙিন ঘুড়ি (ছড়া ২০১৭), আকাশ ছোঁয়ার গল্প (গল্প ২০১৭), ভালো ভূতের রাজ্যে (উপন্যাস ২০১৮), গানের মাস্টার কোকিল (গল্প ২০১৮), সমর দাস (গবেষণা, ২০১৯)। অণিমা মুক্তি গোমেজ এখন নিয়মিত কবিতা  ছড়া, গল্প, উপন্যাস ও প্রবন্ধ লিখেছেন। বিভিন্ন দেশে সঙ্গীত পরিবেশনা করে তিনি সুনাম অর্জন করেছেন। ‘মানুষ রতন’, ‘সাগর কূলের নাইয়া’, ‘মনের মানুষ’, ‘বন্ধু দয়াময়’ এবং ‘উজান দেশের মাঝি’ তাঁর জনপ্রিয় অ্যালবাম। শ্রীপুর সাহিত্য পরিষদ পুরস্কার, ঋষিজ শিল্পীগোষ্ঠী সম্মাননা, ‘অনন্যা শীর্ষ দশ নারী’ সম্মাননা, বাংলাদেশ বিনোদন সাংবাদিক সংস্থা পদক, ঢাকা কালচারাল রিপোর্টার্স ইউনিটি পদক, বাংলাদেশ মিডিয়া জার্নালিস্ট অ্যাসোসিয়েশন পদক, ঢাকা বিভাগীয় লোকসংগীত চ্যাম্পিয়ান পদক, আন্তঃমহাবিদ্যালয় সংগীত চ্যাম্পিয়ান পদক এবং ভারতের শিলচর লোকসংগীত উৎসব সম্মাননা ও ত্রিপুরা ফোকলোর একাডেমি প্রদত্ত ‘লোকসংগীত অনন্যা’ সম্মাননা তার সাহিত্য ও সংগীতচর্চায় স্বীকৃতি। গবেষণার জন্য দুইবার লাভ করেছেন তথ্য মন্ত্রণালয়ভুক্ত বাংলাদেশ ফিল্ম আর্কাইভ ফেলোশিপ। তার সংগীতজীবনের ২৫ বছরের অবদান নিয়ে সৈয়দা আঁখি হক রচনা করেছেন ‘পল্লিগীতির সুধাকণ্ঠ : রুপালি সুরের আলপনা’ নামের গবেষণাগ্রন্থ।
১. ‘ইছামতীর তীরে’ (আবুবকর সিদ্দিক সহযোগে), কথা: এমএ করিম, সুর ও সংগীত-পরিচালনা: কুটি মনসুর।
২. ‘আমায় এত রাতে ক্যানে ডাক দিলি’ (আব্বাসউদ্দীন আহমদের জন্মশতবার্ষিকী উপলক্ষে প্রকাশিত তাঁর গাওয়া গানের মিশ্র অ্যালবাম), সংগীত-পরিচালনা: ইন্দ্রমোহন রাজবংশী।
৩. ‘মনের মানুষ’ (পল্লীগীতি), কথা: মজিবুর রহমান, সংগীত-পরিচালনায়: সোহেল নিজামী, ২০০৫
৪. ‘সাগরকুলের নাইয়া’ (পল্লিগীতি), সংগীত-পরিচালনা: আলমাস দেওয়ান, ২০০৭
৫. ‘বন্ধু দয়াময়’ (রাধারমণের গান), সংগীত-পরিচালনা: শহিদুল ইসলাম, বাংলাসুর, ২০১৬
৬. ‘উজান দেশের মাঝি’ (পল্লিগীতি), সংগীত-পরিচালনা: বাংলাসুর, ২০১৬
৭. ‘লালনগীতি’, সংগীত-পরিচালনা: বাংলাসুর, ২০১৬
১. সমর দাস (জীবনী-গবেষণা), বাংলা একাডেমি, ঢাকা, ২০১৯
২. কুটি মনসুরের গান (সংকলন), আলোকায়ন প্রকাশনা, ঢাকা, ২০১৯
৩. গানের মাস্টার কোকিল (শিশুতোষ গল্প), সাতভাইচম্পা প্রকাশনী, ঢাকা, ২০১৮
৪. চাঁদের আলোয় পুড়ছে বিরহক্ষণ (কবিতা), কলি প্রকাশনী, ২০১৮
৫. ভালো ভূতের গল্প (কিশোর-উপন্যাস), কলি প্রকাশনী, ২০১৭
৬. আমার রঙিন ঘুড়ি (ছড়া), পরিবার পাবলিকেশনস, ঢাকা, ২০১৬
৭. আকাশ ছোঁয়ার গল্প (শিশুতোষ গল্প), ডাংগুলি প্রকাশনী, ঢাকা, ২০১৬
১. চলচ্চিত্রে সংগীত-পরিচালক সমর দাস, বাংলাদেশ ফিল্ম আর্কাইভ, ঢাকা, ২০১৬
২. চলচ্চিত্রে প্লেব্যাক শিল্পী: ১০ জন কষ্ঠশিল্পীর অবদান, বাংলাদেশ ফিল্ম আর্কাইভ, ঢাকা, ২০১৭
১. ত্রিপুরা সেরা কণ্ঠ প্রতিযোগিতা, ত্রিপুরা, ২০১০
২. আড়ং ডেইরি চ্যানেলআই বাংলার গান, ২০১৩
৩. আসাম বরাক উপত্যকা সেরাকণ্ঠ প্রতিযোগিতা (মূল বিচারক), শিলচর ২০১৬
৪. ম্যাজিক বাউলিয়ানা (বিচার ও প্রশিক্ষণ), মাছরাঙ্গা টেলিভিশন, ২০১৬
৫. ম্যাজিক বাউলিয়ানা (বিচার ও প্রশিক্ষণ), মাছরাঙ্গা টেলিভিশন, ২০১৯
১. একক সংগীতসন্ধ্যা, বিশ্বসাহিত্য কেন্দ্র, ঢাকা, ১৯৯৫
২. বাংলাদেশ শিল্পকলা একাডেমি আয়োজিত জাতীয় লোকসংগীত উৎসব ১৯৯৬, ১৯৯৭, ১৯৯৮, ২০০২, ২০০৬, ২০১০ সালে জনপ্রিয় লোককাহিনি ‘রূপবান’ গীতিনৃত্যনাট্যে মূল চরিত্র রূপবানের গানে কণ্ঠদান।
৩. ভারতীয় হাইকমিশন ইন্দিরা গান্ধী মিলনায়তনে এক সংগীত পরিবেশনা, ঢাকা ২০১৪
৪. ‘সহজ পরব’ লোকসংগীত উৎসব (কালিকাপ্রসাদ ভট্টাচার্য আয়োজিত), কলকাতা, ২০১৬
৫. ইন্দিরা গান্ধী সাংস্কৃতিক কেন্দ্রে একক লোকসঙ্গীত পরিবেশনা, ঢাকা, ২০১৬
সংগীতচর্চার ২৫ বছরের স্মারক হিসেবে ‘পল্লিগীতির সুধাকণ্ঠী : রুপালি সুরের আল্পনা’ নামে একটি গ্রন্থ প্রকাশিত হয়েছে। (সৈয়দা আঁখি হক রচিত এই গ্রন্থের প্রকাশক শোভা প্রকাশ, ঢাকা ২০১৭, পৃ. ২৩৪)